ബാക്ക് ടു സ്ക്കൂള്: കാര്ട്ടൂണിലൂടെ കോവിഡ് ആശങ്കയകറ്റി കെഇഎഎല്പി സ്കൂള് തിരുവനന്തപുരം: കേരളത്തിലെ കാര്ട്ടൂണിസ്റ്റുകളുടെ കൂട്ടായ്മയായ കാര്ട്ടൂണ് ക്ലബ് കേരളയുടെ സഹകരണത്തോടെ ഈശ്വരമംഗലം കെ ഇ എ എല് പി സ്കൂളില് കുട്ടികള്ക്കായി കാര്ട്ടൂണ് പ്രദര്ശനം നടത്തി. കോവിഡിനു ശേഷം രക്ഷിതാക്കളുടെയും വിദ്യാര്ത്ഥികളുടെയും ആശങ്കയകറ്റുന്നതിനായി സംസ്ഥാനത്തിന്റെ വിവിധ ഭാഗങ്ങളില്നിന്നുള്ള പതിനഞ്ചോളം കാര്ട്ടൂണിസ്റ്റുകളുടെ ഇരുപതോളം സൃഷ്ടികളാണ് സ്കൂളില് പ്രദര്ശിപ്പിച്ചത്. നര്മ്മത്തില് ചാലിച്ച വരകളിലൂടെ കാര്യങ്ങള് വിശദീകരിക്കുന്ന ചിത്രങ്ങള് കുട്ടികളില് കൗതുകം ഉണര്ത്തി. ബാക്ക് ടു സ്ക്കൂള്എന്ന പേരിലുള്ള ഈ പ്രദര്ശനം വിവിധ സ്ക്കൂളുകളില് നടത്തും. വാര്ഡ് കൗണ്സിലര് ശ്രീ ഗിരീഷ് കുമാര് ഉദ്ഘാടനം ചെയ്ത ചടങ്ങില് പ്രധാനാധ്യാപിക പത്മശീല സ്വാഗതവും പിടിഎ പ്രസിഡന്റ് ശ്രീമതി ശോഭിത അധ്യക്ഷതയും വഹിച്ചു. അധ്യാപകരായ പ്രശാന്ത്, പ്രജിത്, റഫീഖ്, ഷൈമ, ബബിത, സിന്ധു, രേഷ്മ എന്നിവര് സംസാരിച്ചു രഞ്ജിത്ത് നന്ദിയും പറഞ്ഞു. Tags cartoon covid concern Covid 19 KEALP School shortlink